62021TO0418_INF
Определение на Общия съд (осми състав) от 14 януари 2022 г. —Alauzun и др./Комисия и ЕМА
(Дело T‑418/21)
„Жалба за отмяна — Лекарствени продукти за хуманна употреба — Изменение на разрешението за търговия при определени условия с лекарствения продукт за хуманна употреба „Comirnaty“ — Акт, неподлежащ на обжалване — Подготвителен акт — Липса на правен интерес — Липса на пряко засягане — Липса на лично засягане — Акт, който не е подзаконов — Недопустимост“
1.
Жалба за отмяна — Актове, подлежащи на обжалване — Понятие — Актове, които произвеждат задължително правно действие — Подготвителни актове — Изключване — Становище на Европейската агенция по лекарствата (EMA) — Недопустимост
(член 263 ДФЕС)
(вж. т. 23, 25 и 26)
2.
Жалба за отмяна — Условия за допустимост — Жалба с ответник органът, издал обжалвания акт — Искане за отмяна на становището на Европейската агенция по лекарствата (EMA) — Недопустимост
(член 263 ДФЕС; член 16 и член 17, параграф 2 от Регламент № 1234/2008 на Комисията)
(вж. т. 28 и 29)
3.
Жалба за отмяна — Правен интерес — Жалба, подадена от жалбоподател, който не е адресат на обжалвания акт — Допустимост — Условие — Акт, който поражда задължителни правни последици за жалбоподателя — Решение на Комисията за условно разрешаване на търговията с ваксина срещу КОВИД-19 — Акт, с който не се променя правното положение на жалбоподателя — Липса на правен интерес
(член 263, четвърта алинея ДФЕС)
(вж. т. 28—32, 37 и 38)
4.
Жалба за отмяна — Физически или юридически лица — Актове, които ги засягат пряко и лично — Пряко засягане — Критерии — Решение на Комисията за условно разрешаване на търговията с ваксина срещу КОВИД-19 — Липса на пряко засягане на жалбоподателя
(член 263, четвърта алинея ДФЕС)
(вж. т. 45, 46 и 51)
5.
Жалба за отмяна — Физически или юридически лица — Актове, които ги засягат пряко и лично — Решение на Комисията за условно разрешаване на търговията с ваксина срещу КОВИД-19 — Жалба от частноправни субекти, които изтъкват нарушение на основни права — Липса на лично засягане
(член 263, четвърта алинея ДФЕС)
(вж. т. 55—59)
6.
Жалба за отмяна — Физически или юридически лица — Понятие за подзаконов акт по смисъла на член 263, четвърта алинея ДФЕС — Всеки акт с общо приложение, с изключение на законодателните актове — Решение на Комисията за условно разрешаване на търговията с ваксина срещу КОВИД-19 — Изключване
(член 263, четвърта алинея ДФЕС)
(вж. т. 60 и 61)
7.
Основни права — Право на ефективна съдебна защита — Контрол за законосъобразност на актовете на Съюза — Правила — Защита на това право от съда на Съюза или от националните съдилища в зависимост от правното естество на обжалвания акт
(член 19, параграф 1 ДЕС; членове 263 ДФЕС, 267 ДФЕС и 277 ДФЕС)
(вж. т. 63—68)
Предмет
Искане на основание член 263 ДФЕС за отмяна, от една страна, на Решение за изпълнение C(2021) 4034 final на Комисията от 31 май 2021 година за изменение на разрешението за търговия при определени условия с „Comirnaty — иРНК ваксина срещу COVID-19 (нуклеозидно модифицирана)“, лекарствен продукт за хуманна употреба, издадено с Решение за изпълнение C(2020) 9598 final, и от друга страна, на становището на ЕМА от 28 май 2021 г.
Диспозитив
1)
Отхвърля жалбата като недопустима.
2)
Осъжда г–жа Virginie Alauzun и останалите жалбоподатели, чиито имена са посочени в приложението, да заплатят съдебните разноски.